સમર્થકોને માત્ર એટલી જ સૂચના હતી કે બે જોડ કપડા લઇ લ્યો, ગાંધીનગર જવાનું છે કુંવરજી બાવળિયાએ ભાજપમાં જોડાવાના અંતિમ તબકકાને પણ સાતિર દિમાગથી અમલમાં મૂકયો હતો. રાત્રીના આઠેક વાગ્યાના અરસામાં બાવળિયાએ તેમના એકસોથી વધુ ટકેદારોને ખાસ બસ દ્વારા ગાંધીનગર લઇ જવાની વ્યવસ્થા કરી. આ રસાલામાં જોડાયેલા એક સદસ્યના જણાવ્યા મુજબ અમને માત્ર એટલી જ સૂચના આપવામાં આવી હતી કે કપડાની બે જોડ લઇને આવી જજો. આપણે ગાંધીનગર જવુ છે. આનાથી વિશેષ અમને કોઇ માહિતી નહોતી.